Document ID: 32008R0206

UREDBA KOMISIJE (ES) št. 206/2008
z dne 5. marca 2008
o določitvi koeficienta dodelitve za zahtevke za uvozna dovoljenja, predložene od 22. do 29. februarja 2008 v okviru tarifne kvote, odprte z Uredbo (ES) št. 1002/2007, za riž s poreklom in izvorom iz Egipta
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1785/2003 z dne 29. septembra 2003 o skupni ureditvi trga za riž (1),
ob upoštevanju Uredbe Komisije (ES) št. 1301/2006 z dne 31. avgusta 2006 o določitvi skupnih pravil za upravljanje uvoznih tarifnih kvot za kmetijske proizvode, ki se upravljajo s sistemom uvoznih dovoljenj (2), in zlasti člena 7(2) Uredbe,
ob upoštevanju naslednjega:
(1)
Uredba Komisije (ES) št. 1002/2007 (3) je za tržno leto odprla letno uvozno tarifno kvoto 32 000 ton riža, ki se uvršča pod oznako KN 1006, s poreklom in izvorom iz Egipta (zaporedna številka 09.4094).
(2)
Iz sporočila v skladu s členom 5(a) Uredbe (ES) št. 1002/2007 izhaja, da zahtevki, predloženi od 22. februarja 2008 od 13. ure po bruseljskem času do 29. februarja 2008 do 13. ure po bruseljskem času v skladu s členom 2(3) navedene uredbe, zajemajo količine, ki presegajo razpoložljive količine. Zato je treba z določitvijo koeficienta dodelitve, ki se bo uporabil za zahtevane količine, določiti, v kakšnem obsegu se lahko izdajo uvozna dovoljenja.
(3)
Prav tako je treba do konca tekočega kvotnega obdobja ustaviti oddajo novih zahtevkov za uvozna dovoljenja na podlagi Uredbe (ES) št. 1002/2007 v skladu s prvim pododstavkom člena 3(3) navedene uredbe -
SPREJELA NASLEDNJO UREDBO:
Člen 1
1. Na podlagi zahtevkov za uvozna dovoljenja za riž s poreklom in izvorom iz Egipta iz kvote, navedene v Uredbi (ES) št. 1002/2007, predloženih od 22. februarja 2008 od 13. ure po bruseljskem času do 29. februarja 2008 do 13. ure po bruseljskem času, se izdajo dovoljenja za zahtevane količine, za katere se uporabi koeficient dodelitve 22,728704 %.
2. Oddaja novih zahtevkov za uvozna dovoljenja od 29. februarja 2008 od 13. ure po bruseljskem času se ustavi do konca tekočega kvotnega obdobja.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 5. marca 2008

Labels: 3
17
18